ત્યાર બાદ ભારતીય ઓપનરો કે. એલ. રાહુલ અને શિખર ધવન ભારતના બીજા દાવની શરૂઆત કરવા મેદાનમાં ઊતર્યા હતા. ભારતનો સ્કોર જ્યારે ૪૯ રન હતો ત્યારે ભારતની પહેલી વિકેટ કે. એલ. રાહુલના રૂપમાં પડી હતી. કમિન્સે રાહુલ (૨૮)ને બ્રેથવેટ દ્વારા કેચઆઉટ કરાવી દીધો હતો. ત્રીજા નંબર પર ભારતીય કેપ્ટન વિરાટ કોહલી મેદાનમાં આવ્યો હતો, પરંતુ તે પહેલી ઇનિંગ્સની જેમ ફરી એક વાર િનષ્ફળ રહ્યો હતો અને ફક્ત ચાર રન બનાવી કમિન્સની બોલિંગમાં એલબી આઉટ થયો હતો. વિરાટના આઉટ થયા બાદ ચોથા નંબર પર બેટિંગ કરવા રહાણે આવ્યો હતો.